CELEX: C2004/314/44
Language: sk
Date: 2004-12-18 00:00:00
Title: Rozsudok Súdu prvého stupňa zo 6. októbra 2004 vo veci T-356/02, Vitakraft-Werke Wührmann & Sohn GmbH & Co. KG proti Úradu pre harmonizáciu vnútorného trhu (ochranné známky a vzory) (ÚHVT) (Ochranná známka spoločenstva — Námietkové konanie — Skoršia obrazová ochranná známka obsahujúca slovný prvok „Krafft“ — Prihláška slovnej ochrannej známky spoločenstva VITAKRAFT — Relatívne dôvody zamietnutia — Skutočné používanie skoršej ochrannej známky — Podobnosť označení — Článok 8 odsek 1 písmeno b) nariadenia (ES) č. 40/94 — Pravidlo 22 odsek 2 nariadenie (ES) č. 2868/95)

18.12.2004   
            
            
               SK
            
            
               Úradný vestník Európskej únie
            
            
               C 314/17
            
         
      ROZSUDOK SÚDU PRVÉHO STUPŇA
   
   zo 6. októbra 2004
   vo veci T-356/02, Vitakraft-Werke Wührmann & Sohn GmbH & Co. KG proti Úradu pre harmonizáciu vnútorného trhu (ochranné známky a vzory) (ÚHVT) (1)
   
   (Ochranná známka spoločenstva - Námietkové konanie - Skoršia obrazová ochranná známka obsahujúca slovný prvok „Krafft“ - Prihláška slovnej ochrannej známky spoločenstva VITAKRAFT - Relatívne dôvody zamietnutia - Skutočné používanie skoršej ochrannej známky - Podobnosť označení - Článok 8 odsek 1 písmeno b) nariadenia (ES) č. 40/94 - Pravidlo 22 odsek 2 nariadenie (ES) č. 2868/95)
   (2004/C 314/44)
   Jazyk konania: nemčina
   Vo veci T-356/02, Vitakraft-Werke Wührmann & Sohn GmbH & Co. KG, so sídlom v Brémach (Nemecko), v zastúpení: U. Sander, advokát, proti Úradu pre harmonizáciu vnútorného trhu (ochranné známky a vzory) (splnomocnení zástupcovia: A. Apostolakis a G. Schneider), ďalší účastník v konaní pred odvolacím senátom ÚHVT, vedľajší účastník v konaní pred Súdom prvého stupňa je Krafft, SA, so sídlom v Andoain (Španielsko), v zastúpení: P. Koch Moreno, advokát, predmetom ktorej je žaloba podaná proti rozhodnutiu štvrtého odvolacieho senátu ÚHVT zo 4. septembra 2002 (spojené veci R 506/2000-4 a R 581/2000-4), týkajúceho sa námietkového konania medzi Krafft, SA a Vitakraft-Werke Wührmann & Sohn GmbH & Co. KG, Súd prvého stupňa (druhá komora), v zložení: predseda J. Pirrung., sudcovia A. W. H. Meij a N. J. Forwood; tajomník: B. Pastor, zástupkyňa súdneho tajomníka, vyhlásil dňa 6. októbra 2004 rozsudok, ktorého výrok znie:
   
               1)
            
            
               Rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) zo 4. septembra 2002 (spojené veci R 506/2000-4 a R 581/2000-4) sa zrušuje v časti, v ktorej vyhovelo odvolaniu vedľajšieho účastníka vo vzťahu k výrobkom „oleje a tuky na priemyselné účely, mazadlá, palivá (vrátane automobilového benzínu) a svietidlá“ (trieda 4) a k výrobkom „stavebné materiály (nekovové); nekovové neohybné rúry pre stavebníctvo; asfalt, smola a bitúmen“ (trieda 19) uvedených v prihláške ochrannej známky spoločenstva.
            
         
               2)
            
            
               Žaloba sa vo zvyšnej časti zamieta.
            
         
               3)
            
            
               Každý účastník znáša svoje trovy konania.
            
         
      (1)  Ú. v. EÚ C 55 z 8.3.2003